Зерне  
*Сяргей Дзяргай*

Колькі ў ім моцы,

Ў маленечкім зерні,

Кволым[[1]](#footnote-1) на погляд,

Нібыта мізэрным[[2]](#footnote-2).

Сёння бадзёра

Настроена зерне:

Што вінавата —

Людзям яно верне.

Хай сабе спёкі,

Дажджы, сухавеі —

Жыта ўзыходзіць,

Расце, палаве́е[[3]](#footnote-3).

Болей за сотню

На добрым сцябельцы

Дбала вырошчваюць

Нашы умельцы.

А не ўзрасці яна,

Гэта малеча, —

Голад на свеце,

Бяда і галеча.

Часам шкада яго

Ў жорны[[4]](#footnote-4), на мліва,

Гэта маленькае,

Дзіўнае дзіва.

1. *Кво́лы* — слабы. [↑](#footnote-ref-1)
2. *Мізэ́рны* — вельмі малы. [↑](#footnote-ref-2)
3. *Палаве́ць* — набываць жаўтаваты колер. [↑](#footnote-ref-3)
4. *Жо́рны* — ручны млын. [↑](#footnote-ref-4)